Foto: FAH

MINISTARSTVO znanosti, obrazovanja i sporta očitovalo se na zahtjev zagrebačkog rektora Damira Borasa vezano uz ugovor o radu dekana Filozofskog fakulteta Vlatka Previšića.

Očitovanje u nastavku prenosimo u cijelosti.



"U dopisu od 29. rujna Ministarstvo je izrazilo mišljenje, utemeljeno na propisima, kako ne postoji pravna osnova za postupanje kojim bi se dr. sc. Vlatku Previšiću nastavio radni odnos nakon dana isteka akademske godine u kojoj on navršava 70 godina života (2015./2016.). Ministarstvo je upozorilo na neodvojivost položaja dekana od radnog mjesta nastavnika.



S tim u svezi, Ministarstvo je uputilo Sveučilište u Zagrebu da u sklopu sveučilišne autonomije osigura funkcioniranje i nesmetano upravljanje sastavnicom, a posebice redovito održavanje nastave na Filozofskome fakultetu.



Zaključno, upućujemo na pridržavanje načela zakonitosti i osnaživanja institucija u sustavu visokog obrazovanja, pri čemu ističemo kako Ministarstvo neće prihvatiti pritiske i donošenje izvaninstitucijskih odluka koje se odnose na rad akademske zajednice, a posebice na održavanje nastavnoga procesa", navodi se u očitovanju.

Previšić odlazi s pozicije 3. listopada



Prema očitovanju Ministarstva, dekan prestaje obnašati dužnost s početkom nove akademske godine 3. listopada. Dodatno, u priopćenju se rektora Borasa moli da u okviru sveučilišne autonomije osigura nesmetano funkcionirane upravljanja Filozofskim fakultetom, a posebice redovito obavljanje nastave.

Podsjetimo, smijenjeni ministar znanosti Predrag Šustar prekjučer je najavio da će do petka donijeti odluku o dekanu Filozofskog fakulteta, kojeg je Fakultetsko vijeće pokušalo smijeniti zbog nezadovoljstva njegovim radom.

Tekst se nastavlja ispod oglasa

No, čini se kako je Šustar odluku uspio donijeti u kraćem roku od očekivanoga.

> Evo za što se točno bore studenti Filozofskog fakulteta i zašto bi im se trebali pridružiti i ostali

> Crkva preko Filozofskog fakulteta sprema udar na društvo